****

**V I L J A N D I L I N N**

**LINNAVOLIKOGU**

**KULTUURIKOMISJONI**

**KOOSOLEKU PROTOKOLL**

Viljandis 13. mai 2021 nr 1-10/21/42

Algus kell 16.00, lõpp kell 16.35

**Koosolekut juhatas** Marko Tiitus

**Protokollis** Helena Tiivel

**Võtsid osa liikmed:** Liis Aedmaa, Malle Allese, Peeter Allikoja, Agda Grahv, Jaana Hinno, Vallo Kirs, Riivo Neering, Valli Pang, Veronika Raudsepp Linnupuu, Marko Tiitus, Ruth Vaar

**Puudus** Allan Praats

**Koosolekul viibisid**: rahandusameti juhataja Marika Aaso, abilinnapea Janika Gedvil, kultuuri- ja noorsootöö spetsialist Vilja Volmer-Martinson, pearaamatupidaja Anneli Rähn, linnapea Madis Timpson

Koosolek toimus füüsiliselt raekojas ja elektrooniliselt Microsoft Teamsi vahendusel.

Koosoleku juhataja küsis, kas komisjon kinnitab päevakorra

**Hääletati:**

10 poolt, vastu ja erapooletuid ei olnud.

**PÄEVAKORD:**

1. Loomelava MTÜ raha kasutamise tingimused
2. Sihtasutuse Holstre-Polli Vabaajakeskus tegevuse lõpetamine II lugemine (2021/353-1)
3. Viljandi linna 2020. aasta konsolideerimisgrupi majandusaasta aruande kinnitamine (2021/357)
4. Toetus Tervikumile

**PÄEVAKORRAPUNKT NR 1**

**Loomelava MTÜ raha kasutamise tingimused**

**KUULATI:**

V. Volmer-Martinson andis ülevaate Loomelava MTÜ pöördumisest, kus paluvad neile eraldatud projektiraha ümbersuunamise võimalust koroonaolukorrast tingitud piirangute tõttu.

P. Allikoja – ümbersuunamise vastu ei ole mul midagi, aga enne võiksid nad täpsustada esinejad ja ka eelarve uuesti.

J. Hinno – sellele projektile toetuse andmisel tõstatus see teema, et tavaliselt me üksikesineja kontserdile toetust ei anna, aga projektis oli kirjas ka see, et seal esinevad lisaks akadeemia noored, mis oli see põhjus, miks me sellele projektile toetuse otsustasime ikkagi anda. Kui see muudatus tuleb nii, et seda ühte suurt esinejat ei ole, aga akadeemia noored siiski esineda saavad, siis ei näe ma probleemi projekti sihtotstarbe muutmisel.

L. Aedmaa – kas me peame seda täna otsustama? Võiksime saada asjaolud täpsemaks esinejate ja eelarve osas ning teeksime otsuse siis.

M. Tiitus – haakun eelkõnelejatega. Praegune aeg eeldab selgelt paindlikkust nii korraldajate kui rahastajate poole pealt. Samuti ei ole vastu, et summa suunatakse mõne teise kontserdi korraldamiseks ja olen samuti nõus, et eelnevalt tuleks täpsustada sündmuse kirjeldus ja eelarve.

**OTSUSTATI:**

Komisjon on põhimõtteliselt muudatusega nõus, aga enne lõpliku nõusoleku andmist palub komisjon täpsustada sündmuse kirjeldus ja eelarve.

**PÄEVAKORRAPUNKT NR 2**

**Sihtasutuse Holstre-Polli Vabaajakeskus tegevuse lõpetamine II lugemine (2021/353-1)**

**KUULATI:**

J. Gedvil andis ülevaate eelnõu II lugemiseks tehtud muudatustest. 10. mai linnavalitsuse istungil oli kohtumine ka linna poolt määratud sihtasutuse nõukogu liikmetega, kes andsid oma arvamuse sihtasutuse lõpetamisest ning nad olid üksmeelselt nõus, et linna poolt on sihtasutuse lõpetamine mõistlik otsus.

Täpsustatud sai ka eelnõu 3. punkt.

Koosoleku juhataja pani eelnõu hääletusele.

**Hääletati:**

11 poolt, vastu ja erapooletuid ei olnud.

**OTSUSTATI:**

Toetada eelnõu „Sihtasutuse Holstre-Polli Vabaajakeskus tegevuse lõpetamine (2021/353-1)“ II lugemist.

**PÄEVAKORRAPUNKT NR 3**

**Viljandi linna 2020. aasta konsolideerimisgrupi majandusaasta aruande kinnitamine (2021/357)**

**KUULATI:**

M. Timpson ja M. Aaso tutvustasid Viljandi linna 2020. aasta konsolideerimisgrupi majandusaasta aruannet.

Koosoleku juhataja pani eelnõu hääletusele.

**Hääletati:**

11 poolt, vastu ja erapooletuid ei olnud.

**OTSUSTATI:**

Toetada eelnõu „Viljandi linna 2020. aasta konsolideerimisgrupi majandusaasta aruande kinnitamine (2021/357)“.

**PÄEVAKORRAPUNKT NR 4**

**Toetus Tervikumile**

**KUULATI:**

M. Timpson – haigla on pöördunud linnavalitsuse ja volikogu poole ettepanekuga toetada Tervikumi ehitust. Linnavalitsus seda arutas ning on Tervikumi ehitamise toetamise poolt, täna seda raha eelarves küll pole, aga teema kindlasti vajab suuremat arutelu. Linna poolt on toetuse panus juba ka antud tasuta hoonestusõiguse andmisega. Seega on teretulnud komisjonide poolsed arvamused.

**OTSUSTATI:**

Kultuurikomisjon avaldab toetust Tervikumi rajamiseks ja selleks vahendite leidmiseks.

(allkirjastatud digitaalselt) (allkirjastatud digitaalselt)

Marko Tiitus Helena Tiivel

koosoleku juhataja protokollija